Дуьненахь цхьана дозанашца билгалбаьккхинчу махка т1ехь дехачу адамех къам олуьйтург, хуьлуьйтург уггаре а хьалха цуьнан мотт бу. Маттаца тийсало адамашлахь уьйраш, ч1аг1ло барт, марзо. Матто лардо г1иллакхаш, 1адаташ, ламасташ. Уьш дерриге а лардеш, кхетам кхиъначу (къоман кхетам кхиъначу) адамийн хьежамаш, са, амал хуьлу шатайпана, кхечарех тера йоцуш. Хан-зама яларца 1ер-дахарехь а, амалехь а диканиг т1едузу я вочу аг1ор хийцало. Х1окху дуьненахь даккхийчу къаьмнех д1аийна кегий къаьмнаш ду, шайн мотт, ламасташ а дайна, делахь-х1ета шайн къоман башхаллаш д1аевлла. И къоман башхаллаш ларъеш 1у-дай хуьлу х1ора къоман, мел хало т1ех1оттарх, нийсачу, ц1еначу некъах, къилбанах ца бухуш, нигат ц1ена долуш. Уьш вайн къоман а хилла массо а заманахь. Цара лардеш схьакхаьчна вайга нохчийн мотт, г1иллакхаш, оьздангалла, дин. Цара и сийлахь-еза, ц1ена къоман хазнаш вайга нохчийн маттаца кхачийна. Муьлш хилла и 1у-дай хилла лаьттинарш? Халкъан поэтан Сулейманов Ахьмадан дешнашца аьлча